Wikidata Germanus Titov
Res apud Vicidata repertae:Germanus Titov: imagoGermanus Titov: imagoGermanus Titov: subscriptioGermanus Titov: subscriptio
*Nativitas*: 11 Septembris 1935; Verkh-Zhilino  
*Obitus*: 20 Septembris 2000; Moscua  
*Patria*: Unio Sovietica, Russia  

**Officium**

*Officium*: deputy of the Supreme Soviet of the Soviet Union, member of the State Duma  
*Munus*: Gubernator aeroplani, Astronauta, scriptor, politicus, miles, eruditus, member of the State Duma  

**Consociatio**

*Factio*: Communist Party of the Russian Federation, Factio Communistica Unionis Sovieticae  

**Memoria**

*Laurae*: Order of Lenin, Hero of the Soviet Union, Order of the October Revolution, Order of Karl Marx, Order "For Merit to the Fatherland" III class, Order of Lenin, Order of the Red Banner of Labour, Medal "For the Development of Virgin Lands", Q4188116, Merited Master of Sports of the USSR, Hero of Socialist Labour, Order of Georgi Dimitrov, Hero of the Mongolian People's Republic, Order of Sukhbaatar, Order of the Yugoslav Star, Star of the Socialist Republic of Romania, Congolese Order of Merit, Honored badge of merit of the President of Ukraine, Lenin Prize, Gold Star medal, Order of the Patriotic War 1st class, Pilot-Cosmonaut of the USSR, Medal "Veteran of the Armed Forces of the USSR", Medal "For Impeccable Service", 3rd class, Medal "For Impeccable Service", 2nd class, Jubilee Medal "30 Years of the Victory over militaristic Japan"  
*Sepultura*: Sepulcretum Novodevicense  

Cosmonautae Russici anno 1965 picti: proximi a sinistra parte Vladimirus Komarov, Georgius Gagarin, Valentina Tereškova, Andrianus Nikolaev, Constantinus Feoktistov, Paulus Beljaev; imi a sinistra parte Alexius Leonov, Germanus Titov, Valerius Bykovskij, Boris Egorov, Paulus Popovič
**Germanus Stephani filius Titov** (Russice: Герман Степанович Титов, tr. *German Stepanovič Titov*; 11 Septembris 1935–20 Septembris 2000) fuit secundus cosmonauta Sovieticus qui in spatium praeter orbem terrarum iactus est.

Biographia
----------

Germanus Titov natus est die 11 Septembris 1935 in vico *Verchnee Žilino* nunc ad territorium Altaicum Russiae pertinenti. Anno 1957 Novosibirsci in urbe complevit studium in schola militari artis aviaticae Stalingradensi, postea ut aviator militaris meruit. 

Ab anno 1960 ad annum 1970 Titov erat in caterva cosmonautarum. Diebus 6–7 Augusti anni 1961 volatum in nave cosmica *Vostok-2* («Восток-2», i.e. 'Oriens-2'), 25 h. durantem, in spatium cosmicum fecit et 17 circumvolationes Telluris perfecit. Die 9 Augusti 1961 titulum Herois Unionis Sovieticae accepit. Praeterea, multa alia praemia Sovietica (e.g. Praemium Leninianum anno 1988) atque terrarum extranearum accepit. 

Annis 1972–1991 Titov in Administratione suprema rerum cosmicarum Ministerii defensionis Unionis Sovieticae favebat operi. Annis 1992–1993 praeses Sedis internationalis scientificae technicae artis cosmonauticae et electronicae *Kosmoflot* (i.e. 'Classis cosmica'), annis 1993–1995 vicarius praesidis consilii Sedis Russicae conversionis complexus aerocosmici, et ab anno 1999 praeses Foederationis cosmonauticae Foederationis Russicae. 

Germanus Titov, socius Factionis Communisticae Unionis Sovieticae ab anno 1961, annis 1962–1970 erat legatus Consilii (Sovieti) Supremi URSS. Annis 1995–2000 legatus Consilii (Dumae) Publici Foederationis Russicae erat.

Titov nonnullos libros scripsit: *700 000 chiliometra in spatio cosmico* («700 000 километров в космосе», anno 1961), *Ars aviatica et spatium cosmicum* («Авиация и космос», anno 1963), etc.

Mortuus est die 20 Septembris 2000 Moscuae.

Fons
----

* Biographia Germani Titov in situ *Heroes terrae*

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Germanum Titov** spectant. |

* Pagina de Germano Titov in situ interretiali *Heroes terrae* **(Russice)**